Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 364/12/5505	Liptovský Mikuláš, 3.2.2014
EEČ : 2-39-50-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: poľnohospodár
sa v skúšobnej dobe, určenej uznesením prokurátora Okresnej prokuratúry Liptovský Mikuláš zo dňa 6.11.2012, spisová značka 2 Pv 364/12/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Ako matka  maloletého XXXXX, nar. XXXXX s ktorým žije v spoločnej domácnosti vo XXXXX nestarala sa riadne o jeho výchovu, nezabezpečila, aby riadne navštevoval povinnú školskú dochádzku v Základnej škole vo XXXXX a v školskom roku 2011/2012 v období od 1. 9. 2011 do 25. 6. 2012 vymeškal 196 vyučovacích hodín, ktoré mal neospravedlnené a to aj napriek tomu, že na záškoláctvo svojho syna bola upozorňovaná školou a vec bola signalizovaná Úradu práce, soc. vecí a rodiny v Liptovskom Mikuláši. 

Uznesením prokurátora Okresnej prokuratúry Liptovský Mikuláš zo dňa 6.11.2012, spisová značka 2 Pv 364/12/5505, bola určená obvinenej skúšobná doba v trvaní 12 mesiacov.
Odôvodnenie:
	Uznesením prokurátora Okresnej prokuratúry v Liptovskom Mikuláši 2Pv 364/12 dňa 6. 11. 2012 bolo podmienečne zastavené trestné stíhanie obvinenej XXXXX, nar. XXXXX, pre prečin ohrozovania mravnej výchovy mládeže podľa § 211 ods. 1 písm. b/ Tr. zákona a bola jej určená skúšobná doba v trvaní 12 mesiacov. 
	Uznesenie o podmienečnom zastavení trestného stíhania nadobudlo právoplatnosť 1. 1. 2013. Vzhľadom na to, že skúšobná doba uplynula 1. 1. 2014, vyžiadala som na obvinenú odpis RT, správu o povesti z miesta bydliska a z Okresného úradu, odboru všeobecnej vnútornej správy v Lipt. Mikuláši, z ktorých som zistila, že v registri trestov nemá novší záznam, v evidencii priestupkov od 1. 1. 2013 doposiaľ má  jeden záznam, kedy bola rozhodnutím obce XXXXX sp. zn. 5/2003 uznaná za vinnú z priestupku podľa § 37 ods. 1 zák. č. 596/2003 Z. z. o štátnej správe v školstve a školskej samospráve, lebo maloletý syn XXXXX vymeškal viac ako 60 vyučovacích hodín v školskom roku. Zo zápisnice o prejednaní priestupku vyplýva, že ide o iné dieťa obvinenej a v období apríla a máj 2013, kedy syn nechodil do školy, spolupracovala so školou, s ÚPSVaR a obcou XXXXX a urobili všetky možné opatrenia smerujúce k tomu, aby maloletý navštevoval vyučovanie, preto pri rozhodovaní o osvedčení som na toto rozhodnutie neprihliadla, inak  z miesta bydliska ju bližšie nehodnotia. 
	Z vyššie uvedených dôvodov mám za to, že obvinená XXXXX  sa počas skúšobnej doby podmienečného zastavenia trestného stíhania osvedčila, lebo viedla riadny život, preto som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka